Heidi Ruud Ellingsen

**Heidi Ruud Ellingsen** () er ein norsk skodespelar, dansar og songar, utdanna ved Bårdar Akademiet i Oslo. 

Ho er kjend for sine roller i ei rekkje musikalar og teaterstykke, og ho har spelt i TV-seriar som *Hjem* og *100 Code*. Ho scenedebuterte i 2006 og slo gjennom i 2008 då ho vann NRK-konkurransen *Drømmerollen*. 

Ho leidde Melodi Grand Prix 2019 saman med Kåre Magnus Bergh.

## Karriere

### Debut
Ellingsen gjekk musikkteaterlinja ved Bårdar Akademiet i 2004–2006 og debuterte i 2006 i stykket *Spelemann på taket* på Oslo Nye Teater. Året etter fekk Ellingsen rollen som Kathy Selden i musikalen *Singin' in the Rain* i knallhard konkurranse med sju andre kvinner i tv-talentshowet *Drømmerollen* på NRK1. «Du er ein stor musikalartist», sa jurymedlemmar Svein Sturla Hungnes etter kåringen.

Musikalen hadde premiere på hovudscena til Oslo Nye Teater den 30. januar 2008. Etter at stykket var ferdig våren 2008, gjekk Ellingsen over i hovudrolla som Sol i storsatsinga *Sol av Isfolket*, basert på Margit Sandemo sine tre første bøker i *[[Sagaen om Isfolket]]*. Den mannlege motspelaren hennar var Paul Ottar Haga.

### Oslo Nye Teater
Ellingsen har òg spelt rolla som Cosette i musikalen *Les Misérables* på Oslo Nye Teater, og deretter *Spring Awakening*. Hausten 2010 vart ho fast tilsett på Det Norske Teater og hadde hovudrolla Mary i *Den hemmelege hagen*. Ho var tilsett ved teateret i fem år og medverka i diverse førestillingar, blant andre *Enron*, *Eg elskar deg, du er heilt perfekt, men burde du ikkje* …, *[[Tonje Glimmerdal]]*, *Spelemann på taket* og *Rytmar frå verdsrommet*. I 2012 spelte ho Oda i NRKs dramaserie *Hjem*. Ho spelte òg i den svensk-amerikanske HBO-serien *100 Code* (2015).

Sommaren 2014 og 2015 hadde ho rolla som Solveig i *[[Peer Gynt]]* på Gålå, regissert av Erik Ulfsby. Seinare har ho òg samarbeidd med Arve Tellefsen og Kjetil Bjerkestrand med musikken frå førestillinga. 

I 2015 spelte ho hovudrolla i *Mary Poppins* på Folketeatret i Oslo, og vart tildelt Musikkteaterprisen for innsatsen. Våren 2016 spelte ho i *Den hellige Johanna fra Slaktehusene* av Bertolt Brecht, regissert av Angelina Stojcevska på Teatret Vårt i Molde.

Hausten 2018 spelte ho hovudrolla i *Flashdance* på Chateau Neuf i Oslo.

### Andre oppdrag
Ellingsen har medverka på diverse konsertar med blant anna Stabsmusikken, Oslo-Filharmonien, Sandvika Storband og Sandefjord Storband. 

I mars 2019 var ho programleiar for Melodi Grand Prix 2019 på NRK1 saman med Kåre Magnus Bergh.
## Stemmeskodespelar
I 2008 debuterte ho som stemmeskodespelar med ei rolle i *Disko-ormene* som hadde premiere i Noreg i februar 2009. Sidan då har ho gjeve stemme til ei rekkje seriar og filmar, blant dei animasjonsfilmen *Istid 4: Kontinent på avveie*. 

I 2013 spelte Ellingsen hovudrolla som Unn den Fagre i den årlege vikingmusikalen Herøyspelet Kongens Ring saman med blant andre Nils Ole Oftebro og Anette Hoff. Same år spelte Ellingsen ei av hovudrollene i *Lady Arbuthnott – frua på Elverhøy*, eit norsk musikkspel av Stig Nilsson. Der hadde ho rolla som Karen Løseth.

## Privatliv
Ellingsen er sambuar med skodespelaren Mads Ousdal, og dei har to barn saman.

## Utdanning

* Narvik musikk- og kulturskule
* Talenter i nord – talentsamling i musikk, dans og drama 2001–2003
* Bårdar Akademiet, musikkteaterlinja 2004–2006

## Roller

* *[[Peer Gynt]]* (i Giza) – 2006
* *Spelemann på taket* (Oslo Nye Teater) – 2007, danser/understudy
* *Singin' in the Rain* (Oslo Nye Teater) – 2008, Kathy Selden
* Sol av Isfolket (Valdres friluftsteater) – 2009–2012, Sol
* *Trollkoden* (Gålå) – 2009, Solveig
* *Les Misérables* (Oslo Nye Teater)– 2009, Cosette
* *Nordaførr* (Nordland Teater) – 2009, Maja
* *Spring Awakening* (Oslo Nye Teater) – 2010, Thea
* *Den hemmelege hagen* (Det Norske Teatret) – 2010, Mary Lennox
* *Enron* – 2011
* *Eg elskar deg, du er heilt perfekt, men burde du ikkje …* (Det Norske Teatret) – 2011
* *Gjøglaren* (Det Norske Teatret) – 2011, Giovanni
* *Hjem* (NRK1) – 2012, Oda
* *Istid 4: Kontinenter på avveie* (Animasjonsilm) – 2012, Fersken
* *100 Code* (HBO) – 2015, Charlie
* *Lady Arbuthnott – frua på Elverhøy* – 2013, Karen Lønseth
* *[[Herøyspelet Kongens Ring]]* – 2013, Unn den fagre
* *Tonje Glimmerdal* (Det Norske Teatret) – Tonje Glimmerdal
* *Spelemann på taket* (Det Norske Teatret) – 2014, Hodel
* *Dei to systrene* (Riksscenen) – Villniss kompani, 2014
* *Peer Gynt* (Gålå) – 2014–2015, Solveig
* *Rytmar frå verdsrommet* (Det Norske Teatret) – 2015, Mikkmikk Aggen
* *Mary Poppins* (Folketeateret) – 2015, Mary Poppins
* *Den hellige Johanna fra slaktehusene* (Teatret Vårt) – 2015, Johanna
* *Flashdance* (Chateau Neuf) – 2018, Alex

## Prisar

* Coop Nords kulturpris 2006
* Svarta Bjørn ærespris
* Kulturprisen i Narvik
* Musikkteaterprisen 2015

## Kjelder


**Denne artikkelen bygger på «[[:nb:Heidi Ruud Ellingsen|Heidi Ruud Ellingsen]]» frå ,  den 21. november 2021.*  

## Bakgrunnsstoff

* Presentasjon av Heidi Ruud Ellingsen i ''Drømmerollen''
*